b'\n_START_ARTICLE_\nMark I\n_START_SECTION_\nZgodovina\n_START_PARAGRAPH_\nVsi predlogi za oklepno goseni\xc4\x8dno vozilo, so bili zavrnjeni do prve svetovne vojne, saj se jim ni zdelo tako pomembno. To mnenje se je po za\xc4\x8detku vojne bistveno spremenilo. Velik dele\xc5\xbe k proizvodnji tankov je pripomogla pozicijska vojna. Po velikih nev\xc5\xa1e\xc4\x8dnostih in zavrnitvah, ki jih je prejel ta projekt, je Walter Gordon Wilson naredil prototip Litlle Willie. Kasneje se je pojavilo tudi ime Mother (slovensko: Mama). Oblikovalca s prvim tankom nista bila zadovoljna, zato sta leta 1916 naredila nov tank imenovan Mark I._NEWLINE_15. septembra 1916 so tanki Mark I prvi\xc4\x8d nastopili v boju, ki je potekal pri Sommi. V vojno je zapeljalo 49 tankov Mark I. Rezultati so bili porazni, saj je \xc5\xbee na za\xc4\x8detku odpovedalo 17 tankov. Le devet se jih je prebilo do nem\xc5\xa1ke linije. Francoske oblasti so bile zelo kriti\xc4\x8dne do britanske. Trdili so, da so z majhnim \xc5\xa1tevilom tankov tvegali odkritje novega sistema, ki bi lahko pomenil prevlado na boji\xc5\xa1\xc4\x8du. Tanki Mark I so imeli velike te\xc5\xbeave z zanesljivostjo. Vendar so v \xc4\x8dasu delovanja izkazali za koristne. Sposobni so bili premagovati bojne jarke ali kraterje velikosti 2,7 metra in  brez te\xc5\xbeav peljati skozi sovra\xc5\xbenikovo bode\xc4\x8do \xc5\xbeico. Za predhodna vozila je bilo zna\xc4\x8dilno, da so se zatikali v ve\xc4\x8dje jarke, vendar so z novo romboidno obliko re\xc5\xa1ili te te\xc5\xbeave.\n_START_SECTION_\nOpis tanka\n_START_PARAGRAPH_\nTank je bil romboidne oblike. Gosenice so pokrivale celoten obseg desne in leve strani tanka. Oboro\xc5\xbeitev se je nahajala ob straneh. Verzija Male je imel na straneh dva 6 funtov te\xc5\xbeka topa. Verzija Female pa dva pu\xc5\xa1komitraljeza kalibra 7,7\xc2\xa0mm.  Oklep je bil debel od 6 do 12 milimetrov. Oklep iz strani je imel veliko povr\xc5\xa1ino, ki je bila vertikalne oblike. To je pomenilo, da je vsak naboj priletel v oklep skoraj pod pravim kotom. Sporna je bila tudi postavitev tanka za gorivo, ki je bilo postavljen spredaj zraven voznika. Vsak zadetek te\xc5\xbeke artilerije je pomenil uni\xc4\x8denje tanka._NEWLINE_Tank je poganjal motor Daimler z 105. konjskimi mo\xc4\x8dmi. Motor je bil vodno hlajen. Hladil ga je velik ventilator, ki je izsesaval zrak odznotraj. Za zagon motorja so bili potrebni \xc5\xa1tirje \xc4\x8dlani posadke._NEWLINE_Tudi notranjost tanka je bila zelo povr\xc5\xa1no oblikovana. Posadka si je prostor delila z motorjem, zato se je v notranjosti tanka, pri delovni temparaturi, segrelo tudi do 50\xc2\xa0\xc2\xb0C. Zaradi tako velike temparature je bila nevarnost v\xc5\xbeiga izstrelkov. Veliko te\xc5\xbeav je povzro\xc4\x8dal tudi hrupen motor. Zaradi njegovega hrupa se posadka ni mogla sporazumevati. Motor je v zrak spu\xc5\xa1\xc4\x8dal strupene pline. Te\xc5\xbeavno je bilo tudi upravljanje tanka. Zaradi tak\xc5\xa1nih okoli\xc5\xa1\xc4\x8dinah je bilo tveganje za po\xc5\xa1kodbo posadke velika. Posadka je bila v te namene opremljena s \xc4\x8delado, \xc5\xbeelezno majico in masko, ki je \xc5\xa1\xc4\x8ditila posadko pred bombnimi delci. Posadka je \xc5\xa1tela osem \xc4\x8dlanov. \xc5\xa0tirje od njih so bili potrebni, da so upravljali tank. Voznik je upravljal s plinom in menjalnikom, ki je imel dve brzini naprej in eno nazaj. Poveljnik je upravljal z zavoro. Poveljnik je sedel na voznikovi levi strani. Za njima sta sedela dva, ki sta upravljala z dvema sekundarnima dvostopenjskima menjalnikoma. Za vsako ve\xc4\x8dje spreminjanje strani je moral voznik ustaviti vozilo in dati primarni menjalnik v nevtralno. Odvisno od \xc5\xbeelene smeri je dal eden od zadnjih v upravljalcev menjalnik v ve\xc4\x8djo stopnjo, ki je zagnalo le eno od dveh gosenic. Med zavijanjem je poveljnik dr\xc5\xbeal zavoro. Po kon\xc4\x8danem zavoju se je tank moral ponovno ustaviti. Za nadaljnjo vo\xc5\xbenjo so morali izklopiti sekundarni menjalnik in uklju\xc4\x8diti primarni. Ta postopek je podoben postopku zavijanja, ki ga uporabljajo ladje. Ta postopek je dal tanku zavoj dolg 18 metrov._NEWLINE_Veliko te\xc5\xbeav pri tem tanku je bil razgled, ki ga je imela posadka. Odprtine so bile zelo male, zato je imel voznik dodatno odprtino, ki jo je lahko po potrebi odprl. Nem\xc5\xa1ki vojaki so kmalu spoznali to \xc5\xa1ibkost. Streljanje so usmerili proti tem odprtinam. Da bi Britanci prikrili te odprtine so jih kamuflirali z barvo.\n_START_SECTION_\nVerzije\n_START_PARAGRAPH_\nMark I je bil proizvod narejen iz tanka Little Willie. V naslednjih letih so posku\xc5\xa1ali odpraviti napake, ki so se pojavljale v bojih. Rezultat teh prizadevanj so bile mnoge verzije tanka Mark.'